सरकारी जमीन को अपना बताकर 14 लोगों को बेचे प्लॉट
भोपाल| निशातपुरा थाना क्षेत्र में करोंद के पास ग्राम पलासी में करीब सवा एकड़ शासकीय जमीन का फर्जी पॉवर आॅफ अटार्नी बनाकर रजिस्ट्री कराने और फिर उसके प्लॉट काटकर 14 लोगों को बेचे जाने का मामला सामने आया है। जिस सरकारी जमीन का फर्जीवाड़ा हुआ है, उसका बाजार मूल्य करीब पांच करोड़ से अधिक है। पुलिस ने प्लॉट खरीददारों की शिकायत पर चार आरोपियों के खिलाफ धोखाधड़ी व आपराधिक षड्यंत्र रचने का मामला दर्ज किया है।
निशातपुरा टीआई मनीष मिश्रा ने बताया कि कमल वाजपेयी, अचल सिंह, राजमल मीणा और अशोक बाबू भी करोंद के पास के रहने वाले हैं। चारों ने मिलकर ग्राम पलासी की शासकीय जमीन की पॉवर आॅफ अटार्नी पहले कमल वाजपेयी के नाम से बनाई। इसके बाद कमल ने एक एकड़ से अधिक जमीन अशोक बाबू के नाम बेच दी। फिर आरोपियों ने मिलकर उस जमीन की 14 अलग-अलग लोगों को प्लॉट काटकर रजिस्ट्री करा दी।
hin_Deva hin_Deva hin_Deva